CELEX: 52008PC0700
Language: sl
Date: 2008-11-06
Title: Predlog sklep Sveta o podpisu Protokola o spremembi Konvencije o režimu plovbe po Donavi z dne 18. avgusta 1948 (beograjska konvencija)

Pomembno pravno obvestilo

|

52008PC0700

Predlog sklep Sveta o podpisu Protokola o spremembi Konvencije o režimu plovbe po Donavi z dne 18. avgusta 1948 (beograjska konvencija)  /* KOM/2008/0700 končno */  

	[pic] | KOMISIJA EVROPSKIH SKUPNOSTI |Bruselj, 6.11.2008COM(2008) 700 konč.PredlogSKLEP SVETAo podpisu Protokola o spremembi Konvencije o režimu plovbe po Donavi z dne 18. avgusta 1948 (beograjska konvencija)(predložila Komisija)OBRAZLOŽITVENI MEMORANDUM1. Priloženi predlog sklepa Sveta o podpisu Protokola o spremembi beograjske konvencije je pravni instrument, s katerim Skupnost lahko podpiše Protokol o spremembi Konvencije o režimu plovbe po Donavi z dne 18. avgusta 1948 (beograjska konvencija) s strani Skupnosti.2. Svet je 6. junija 2007 sklenil, da pooblasti Komisijo za začetek pogajanj o pristopu Evropske skupnosti h Komisiji za plovbo po Donavi. Evropska skupnost bo pristopila h komisiji s sklenitvijo Protokola o spremembi beograjske konvencije v postopku njene revizije, ki poteka že več let.Pogajanja v pripravljalnem odboru za revizijo beograjske konvencije so potekala v tesnem posvetovanju s posebnim odborom, ustanovljenim na podlagi člena 300(1) Pogodbe ES, in zlasti z državami članicami EU, ki so pogodbenice beograjske konvencije.Pripravljalni odbor se je 6. junija 2008 dogovoril o končnem besedilu protokola o spremembi, vključno z osnutkom revidirane beograjske konvencije. Končno besedilo bo po nekaj tehničnih prilagoditvah na voljo septembra oziroma oktobra 2008 in bo tako pripravljeno za podpis na diplomatski konferenci, ki bo potekala v Beogradu od 20. do 21. novembra 2008. Ta predlog ne vpliva na končno besedilo protokola o spremembi, vključno z revidirano beograjsko konvencijo.3. Glavni namen revidirane beograjske konvencije je posodobiti Komisijo za plovbo po Donavi, tako da se okrepijo njene regulativne in operativne zmogljivosti, njen končni cilj pa je spodbuditi prevoz po celinskih plovnih poteh po Donavi, ki za to niso dovolj izkoriščene. Poleg tega bo članstvo Evropske skupnosti v Komisiji za plovbo po Donavi olajšalo sprejetje usklajenih pravil o prevozu po celinskih plovnih poteh po Donavi.4. Komisija poziva Svet, da sproži postopek za podpis tega protokola o spremembi na podlagi priloženega predloga.5. Postopek za podpis protokola o spremembi je določen v prvem stavku prve alinee člena 300(2) Pogodbe ES, ki predvideva ločen sklep Sveta o podpisu Protokola o spremembi v imenu Evropske skupnosti.6. Ko bo protokol o spremembi podpisan, bo Komisija v naslednjem, ločenem koraku Svetu predlagala, da po privolitvi Evropskega parlamenta sklene protokol o spremembi v skladu s četrto različico drugega odstavka člena 300(3) Pogodbe ES. Predpogoj, da revidirana beograjska konvencija začne veljati, je, da jo ratificirajo vse pogodbenice.7. V skladu z zgoraj navedenim Komisija poziva Svet, da pooblasti gospoda Antonia Tajana, podpredsednika Evropske komisije, da podpiše protokol o spremembi v imenu Evropske skupnosti.PredlogSKLEP SVETAo podpisu Protokola o spremembi Konvencije o režimu plovbe po Donavi z dne 18. avgusta 1948 (beograjska konvencija)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 71 v povezavi s prvim stavkom člena 300(2) Pogodbe,ob upoštevanju predloga Komisije[1],ob upoštevanju naslednjega:(1) Pogajanja s pogodbenicami beograjske konvencije o reviziji te konvencije, vključno s pristopom Evropske skupnosti h Komisiji za plovbo po Donavi, so se končala […].Ta protokol o spremembi je treba ob upoštevanju njegove morebitne poznejše sklenitve podpisati v imenu Evropske skupnosti –SKLENIL:Edini členPredsednik Sveta je pooblaščen, da imenuje osebe, ki so pooblaščene, da v imenu Evropske skupnosti podpišejo Protokol o spremembi Konvencije o režimu plovbe po Donavi z dne 18. avgusta 1948 (beograjska konvencija) ob upoštevanju njegove morebitne poznejše sklenitve.V Bruslju,Za SvetPredsednik [1] UL C […], […], str. […].